Diari Oficial de la Generalitat Valenciana


Sumari del DOGV 7698, del 15-01-2016 (2015/10792)

Notficació de la sentència dictada en el procediment ordinari número 2152/2012.
-------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10503


Organisme emissor
:   Jutjat de Primera Instància Número 5 d'Alacant

Tipus de document
:   Anunci

Notficació de la sentència dictada en el procediment ordinari número 2152/2012. [2015/10326]  
Javier Ortiz Sánchez Gabriel, secretari judicial del Jutjat de Primera Instància número 5 d'Alacant, fa saber que en aquest jutjat i en el procediment que després es dirà s'ha dictat la resolució que té l'encapçalament i la part dispositiva que es diuen tot seguit:  
  
«Sentència  
Alacant, 9 d'abril de 2015  
José M.ª Aparicio Boluda, magistrat jutge titular del Jutjat de Primera Instància número 5 d'aquesta ciutat, he vist aquestes actuacions de judici ordinari seguides davant d'aquest jutjat amb el número 2152 de 2012 a instàncies de Fernando Martín Ramírez, representat per procurador/a i assistit de lletrat/ada, contra Carlos Martín Ramírez, representat per procurador/a i assistit de lletrat/ada, contra Consultora de Arquitectura Técnica, SLU, representada per procurador/a i assistida de lletrat/ada, per la procuradora Juncal Gil Carnicero i assistit per lletrat/ada, i contra Multiservicios Verdú, SL, en situació de rebel·lia processal, i dicte aquesta resolució.  
Dispositiva  
Primer. Estime parcialment la demanda interposada per Fernando Martín Ramírez contra Carlos Martín Ramírez i contra Multiservicios Verdú, SL, i declare que els esmentats codemandats han incomplit o complit de manera defectuosa les obligacions que van assumir amb la part actora amb relació al contracte per a l'execució d'un habitatge unifamiliar aïllat al carrer Mostassa, número 11, parcel·la 7, d'Alacant, i condemne l'entitat constructora Multiservicios Verdú, SL, perquè abone a la part actora la quantitat de 76.915 euros i a Carlos Martín Ramírez perquè abone a la part actora la quantitat de 41.163,50 euros, quantitats que s'incrementaran en un 18 per cent en concepte de benefici industrial i despeses generals, més l'IVA legalment aplicable i els interessos legals des de la interpel·lació judicial.  
  
Tot això sense expressa imposició de costes.  
Segon. Absolc la Consultora de Arquitectura Técnica, SLU, de les peticions efectuades en contra seua, amb expressa imposició de les costes causades a l'esmentada codemandada a la part actora.  
  
Tercer. De conformitat amb el fonament de dret segon d'aquesta sentència, i atés que es tracta de fets dotats de transcendència tributària amb relació a la mercantil Consultora de Arquitectura Técnica, SLU, i el senyor Crenes Santamaría, haurà de deduir-se un testimoniatge de la demanda i de la documentació, petició d'intervenció provocada i la documentació, contestació a la demanda de la Consultora de Arquitectura Técnica, SLU, així com el suport audiovisual de l'acte del judici, que hauran de ser remesos a la Delegació a Alacant de l'Agència Estatal de l'Administració Tributària.  
Notifiqueu aquesta sentència a les parts de forma legal i feu-los saber que, en contra, pot interposar-s'hi un recurs d'apel·lació davant de l'Audiència Provincial d'Alacant que, si és el cas, haurà de ser interposat davant d'aquest jutjat en el termini dels 20 dies següents a la notificació. Haurà de constituir-se el dipòsit per a recórrer establit en la Llei Orgànica del Poder Judicial.  
Porteu-ne l'original al llibre de sentències.  
Aquesta és la meua sentència, de la qual expediu un testimoniatge i incorporeu-lo a les actuacions, que pronuncie, mane i firme.»  
  
Consta la publicació de forma legal. Segueix la firma il·legible i rubricada.  
  
I perquè valga de notificació de forma legal a Multiservicios Verdú, SL, carrer Díaz Moreu, 31, baixos, Alacant, expedisc aquest edicte a fi que es publique en el Diari Oficial de la Comunitat Valenciana, el qual firme.  
  
Alacant, 4 de desembre de 2015.- El secretari judicial: Javier Ortiz Sánchez Gabriel.